8.22
इंदौर और भोपाल में एयर फ्यूल महंगा होने से उड़ानों पर पड़ सकता है असर
रुपए ज्यादा चुकाना होंगे हर लीटर पर
प्रदेश के बजट में एविएशन टर्बाइन फ्यूल (एटीएफ) पर इंदौर-भोपाल में वैट की दर 4 से बढ़कर 25 फीसदी की गई है। यह
दर 1 अप्रैल से लागू होगी। इसका असर यहां से संचालित होने वाली उड़ानों पर भी पड़ेगा। वैट कम होने से जहां एयर लाइंस यहां का रुख कर रही थीं, लेकिन यह बढ़ने से मौजूदा व नई उड़ानों पर विपरीत असर पड़ सकता है।
केंद्र सरकार द्वारा जारी एविएशन पॉलिसी में ऐसे छोटे शहरों में जहां एयर कनेक्टिविटी नहीं है, से नई उड़ानें शुरू करने पर एयर लाइंस को कई तरह के लाभ दर्शाए गए हैं। इसी तर्ज पर प्रदेश सरकार ने भी प्रदेश के इंदौर, भोपाल, ग्वालियर, जबलपुर व खजुराहो को छोड़कर अन्य शहरों में जहां हवाई अड्डे या हवाई पट्टियां हैं में वैट की दर को 4 प्रतिशत से घटाकर 1 प्रतिशत किया है, ताकि एयर लाइंस आकर्षित होकर यहां से उड़ानों शुरू करें। लेकिन छोटे शहरों को फायदा देने के साथ इंदौर और भोपाल में वैट की दरें बढ़ाने को एविएशन एक्सपर्ट सरकार का गलत कदम बता रहे हैं।
रीजनल कनेक्टिविटी बढ़ाने के लिए छोटे शहरों में वैट की छूट देना अच्छा है, लेकिन इंदौर-भोपाल में दरें बढ़ाकर 25 प्रतिशत किए जाने से यात्रा महंगी होगी और यात्री प्रभावित होंगे। -एके लखोटिया, अध्यक्ष, मप्र टैक्स लॉ बार एसो.
गोयल ने बताया कि अभी इंदौर में एटीएफ की कीमत 39456 रुपए प्रति किलो लीटर (एक हजार लीटर) है, यानी एक लीटर एटीएफ 39.45 रुपए का है। 25 प्रतिशत वैट लगने पर इसका मूल्य करीब 47673 रुपए प्रति किलो लीटर होगा। यानी 47.67 रुपए लीटर। एयर लाइंस को 8.22 रुपए प्रति लीटर ज्यादा चुकाने होंगे।
गोयल ने बताया कि इंदौर और भोपाल में प्रदेश सरकार पूर्व में भी अन्य शहरों की अपेक्षा अंतर रहा है। 1 अप्रैल 2012 से 28 फरवरी 2014 तक इंदौर और भोपाल में एटीएफ पर वैट की दरें 23 प्रतिशत थी, जबकि प्रदेश के अन्य शहरों के लिए 13 प्रतिशत वैट दरें थी। 1 मार्च 2014 से पूरे प्रदेश में एयर कनेक्टिविटी को बढ़ाने के लिए वैट की दरें 4 प्रतिशत कर दी थी जो 31 मार्च 2017 तक लागू रहेंगी और इसके बाद नई दरें लागू कर दी जाएंगी।
अन्य शहरों से ज्यादा रहीं दरें
unk hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva